TIDLOR รายได้ดอกเบี้ยพุ่ง! ดันกำไร Q2 โต 26% แตะ 981 ล้าน
TIDLOR รายได้ดอกเบี้ยพุ่ง! ดันกำไรไตรมาส 2/65 โต 26% แตะ 981 ล้านบาท จากช่วงเดียวกันปีก่อน 777 ล้านบาท หนุนงวด 6 เดือนแรกทะลุ 1.92 พันล้านบาท โต 23% จากช่วงเดียวกันปีก่อน 1.56 พันล้านบาท
TIDLOR รายได้ดอกเบี้ยพุ่ง! ดันกำไรไตรมาส 2/65 โต 26% แตะ 981 ล้านบาท จากช่วงเดียวกันปีก่อน 777 ล้านบาท
11 ส.ค. 2565

บริษัท เงินติดล้อ จำกัด (มหาชน) หรือ TIDLOR รายงานผลการดำเนินงานไตรมาส 2/2565 สิ้นสุดวันที่ 30 มิถุนายน 2565

สำหรับผลการดำเนินงานเพิ่มขึ้นเนื่องจากรายได้รวมไตรมาส 2/2565 เท่ากับ 3,616.5 ล้านบาท เพิ่มขึ้นร้อยละ 23.9 จากจำนวน 2,918.1 ล้านบาท ในไตรมาส 2/2564 แม้จะต้องเผชิญหน้ากับสถานการณ์โควิด-19 แต่รายได้ดอกเบี้ยรับรวมยังคงปรับตัวสูงขึ้น
ทั้งนี้ปัจจัยสำคัญมาจากความสำเร็จของ “บัตรติดล้อ” ที่เพิ่มความสะดวกให้แก่ลูกค้าสามารถเข้าถึงแหล่งเงินทุนได้ตลอด 24 ชั่วโมง และยังคงระดับการให้บริการที่เต็มประสิทธิภาพทั้งช่องทางออนไลน์ ฟไลน์ และมขายแอพพลิเคชั่น ทั้งสะดวกและปลอดภัยแม้ในยามช่วงแพร่ระบาดของโควิด-19
โดยบริษัทฯ ส่งมอบ “บัตรติดล้อ” ให้แก่ลูกค้ารวมแล้วกว่า 400,000 ราย ณ สิ้นเดือนมิถุนายนที่ผ่านมา สำหรับรายได้ค่าธรรมเนียมและบริการปรับตัวเพิ่มขึ้นร้อยละ 24.9 จากงวดเดียวกันของปีก่อนหน้า โดยสัดส่วนหลักมาจากการขยายตัวของธุรกิจนายหน้าประกันภัยอย่างต่อเนื่อง